b"\n_START_ARTICLE_\nAutoritat Territorial de la Mobilitat del Camp de Tarragona\n_START_SECTION_\nFuncionament\n_START_PARAGRAPH_\nPer utilitzar aquest sistema integrat cal validar el t\xc3\xadtol cada vegada que s\xe2\x80\x99inici\xc3\xaf un viatge mitjan\xc3\xa7ant els lectors embarcats als busos o els habilitats a les andanes de les estacions de tren. Tamb\xc3\xa9 cal validar-lo en fer un transbordament, excepte en els de tren a tren, on no \xc3\xa9s necessari validar novament el t\xc3\xadtol de transport a l\xe2\x80\x99estaci\xc3\xb3 d\xe2\x80\x99enlla\xc3\xa7 que es faci servir._NEWLINE_Tots els t\xc3\xadtols de transport permeten fer un m\xc3\xa0xim de tres transbordaments a diferents modalitats de transport en un mateix despla\xc3\xa7ament sense reducci\xc3\xb3 de saldo, excepte la T-MES que permet fer un nombre il\xc2\xb7limitat de transbordaments.\n_START_SECTION_\nCaducitat\n_START_PARAGRAPH_\nEls t\xc3\xadtols adquirits s\xc3\xb3n v\xc3\xa0lids fins al canvi de tarifes seg\xc3\xbcent, sense perjudici del per\xc3\xadode addicional de car\xc3\xa8ncia en qu\xc3\xa8 es poden fer servir l'any posterior al de l'adquisici\xc3\xb3."